Sovesh/autoresearch-or huggingface dataset:
ମାଇଣ୍ଡ୍‌ଗେମ୍ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ବହୁଭାଷୀ ଭାରତୀୟ କଥାଚିତ୍ର, ଯାହାକି ଓଡ଼ିଆ (ଓଡ଼ିଆ ଓ ସମ୍ବଲପୁରୀ), ତେଲୁଗୁ ଏବଂ ହିନ୍ଦୀ ଭାଷାରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶ୍ରୀଧର ମାର୍ଥା । ଛବିତା ମାର୍ଥା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ୨୦୧୮ ମସିହାରେ ଓଡ଼ିଶାର ପାଟଣାଗଡ଼ଠାରେ ଘଟିଥିବା ବୋମା ବିସ୍ଫୋରଣ ଘଟଣା ଉପରେ ଏହି କଥାଚିତ୍ରଟିର କାହାଣୀ ଆଧାରିତ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରାଜେଶ ଟ୍ରଚିଭର । ଏହି କଥାଚିତ୍ରଟି ଉଭୟ ଓଡ଼ିଆ ଏବଂ ତେଲୁଗୁ ଭାଷାରେ ନିର୍ମାଣ ହୋଇଥିଲା ।

ମନୋଜ ମିଶ୍ର, ପୁଷ୍ପା ପଣ୍ଡା, ଅତୁଲ କୁଲ୍‌କର୍ଣ୍ଣି, ଅନୁ ଚୌଧୁରୀ, ଚିତ୍ତରଞ୍ଜନ ତ୍ରିପାଠୀ, ଚିନ୍ମୟ ମିଶ୍ର, ଇଶିକା ସିଂହ, ସଞ୍ଜୁ ଶିବରାମ, ଅପ୍ସରା ରାଣୀ, ୟଶପାଲ ଶର୍ମା, ଶିଜୁ, ତନ୍ନିକେଲା ଭରଣୀ, ବିନ୍ନି ମୋବଷ୍ଟାଜ୍ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ମନୋଜ ମିଶ୍ର – କୁଞ୍ଜିଲାଲ
 ପୁଷ୍ପା ପଣ୍ଡା – ପ୍ରିନ୍ସିପାଲ୍
 ଅତୁଲ କୁଲ୍‌କର୍ଣ୍ଣି – ଅରୁଣ ଅଗ୍ନିହୋତ୍ରୀ (ଆଇପିଏସ୍)
 ଅନୁ ଚୌଧୁରୀ – ମୀରା ଅଗ୍ନିହୋତ୍ରୀ
 ଚିତ୍ତରଞ୍ଜନ ତ୍ରିପାଠୀ
 ଚିନ୍ମୟ ମିଶ୍ର – ସୁଶୀଲ ପଣ୍ଡା
 ଇଶିକା ସିଂହ
 ସଞ୍ଜୁ ଶିବରାମ – ଶେଖର
 ଅପ୍ସରା ରାଣୀ
 ୟଶପାଲ ଶର୍ମା – ରଞ୍ଜନ ପ୍ରସାଦ ଶର୍ମା (ଆଇପିଏସ୍)
 ଶିଜୁ – ମହାନ୍ତି (ଆଇପିଏସ୍)
 ତନ୍ନିକେଲା ଭରଣୀ – ଆପ୍ପା ରାଓ
 ବିନ୍ନି ମୋବଷ୍ଟାଜ୍ – ଅପରାଧୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଜର୍ଜ ଜୋସେଫ ।

ମୁକ୍ତିଲାଭ 
ଏହି କଥାଚିତ୍ରଟି ୨୦୨୩ ମସିହାର ଅକ୍ଟୋବର ୬ ତାରିଖରେ ଓଡ଼ିଆ, ହିନ୍ଦୀ ଓ ତେଲୁଗୁ ଭାଷାରେ ମୁକ୍ତିଲାଭ କରିଥିଲା ।

ବିବାଦ 
୨୦୧୮ ମସିହାରେ ପ୍ରଥମେ ଏହି କଥାଚିତ୍ରଟିର ନାମ ପାଟଣାଗଡ଼ ରଖାଯାଇଥିଲା । ୨୦୧୯ କଲିକତା ଇଣ୍ଟରନ୍ୟାସନାଲ ଫିଲ୍ମ ଫେଷ୍ଟିଭାଲରେ ଏହାର ସ୍କ୍ରିନିଂ ସମୟରେ ବିବାଦ ଦେଖାଦେଇଥିଲେ ଓ ଶେଷରେ ଏହାର ନାମ ପରିବର୍ତ୍ତନ କରାଯାଇ ମାଇଣ୍ଡ୍‌ଗେମ୍ ରଖାଯାଇଥିଲା ।

ଆଧାର

ବାହାର ଆଧାର
 

୨୦୨୩ର ଓଡ଼ିଆ କଥାଚିତ୍ର‌
ନାଗେଶ୍ୱର ଜ୍ୟୋତିର୍ଲିଙ୍ଗ ଏକ ପୌରାଣିକ ମନ୍ଦିର ଯାହାର ବର୍ଣ୍ଣନା ଶିବ ପୁରାଣରେ ଅଛି । ବାରଟି ଜ୍ୟୋତିର୍ଲିଙ୍ଗ ମଧ୍ୟରୁ ଏହା ଗୋଟିଏ । ଗୁଜରାଟର ଦ୍ୱାରକାରେ ଏହା ଅବସ୍ଥିତ 
।

ଜ୍ୟୋତିର୍ଲିଙ୍ଗ 
ଶିବ ପୁରାଣ ଅନୁସାରେ ଏକଦା ସୃଷ୍ଟିକର୍ତ୍ତା ବ୍ରହ୍ମା ଓ ପାଳନକର୍ତ୍ତା ବିଷ୍ଣୁଙ୍କ ମଧ୍ୟରେ ‘କିଏ ବଡ଼’ ଏହି ପ୍ରସଙ୍ଗର ଯୁକ୍ତିତର୍କ ଲାଗିଲା । ତାଙ୍କୁ ପରୀକ୍ଷା କରିବା ନିମନ୍ତେ ତିନି ଲୋକକୁ ଶିବ ଏକ ଆଲୋକ ସ୍ତମ୍ଭରେ ପରିଣତ କରିଦେଲେ ଯାହାକୁ ଜ୍ୟୋତିର୍ଲିଙ୍ଗ (Jyotirlinga)କୁହାଗଲା । ବ୍ରହ୍ମା ବିଷ୍ଣୁ ଦୁହେଁ ଅଲଗା ଅଲଗା ଭାବରେ ସେହି ଆଲୋକ ସ୍ତମ୍ଭକୁ ମାପିବାକୁ ଲାଗିଲେ । ବ୍ରହ୍ମା ଉର୍ଦ୍ଧ୍ୱ ଦିଗକୁ ଯାଇ ତାହାର ଶେଷ ଅଂଶ ଦେଖି ଆସିଛନ୍ତି କହିଲେ ଯାହା ଏକା ମିଥ୍ୟା ଥିଲା ବୋଲି ମାନିଥିଲେ  । ବିଷ୍ଣୁ ନିମ୍ନ ଦିଗରେ ଗଲେ ଓ ଶେଷ ଭାଗ ଦେଖିନପାରି ସତ୍ୟ କଥା କହିଲେ । ଏହା ପରେ ଶିବ ଏକ ଦ୍ୱିତୀୟ ଜ୍ୟୋତିର୍ଲିଙ୍ଗ ସୃଷ୍ଟି ଭାବରେ ସୃଷ୍ଟି ହୋଇ ବ୍ରହ୍ମାଙ୍କୁ ଅଭିଶାପ ଦେଲେ ଏ ସେ କୌଣସି ପୂଜାରେ ସ୍ଥାନ ପାଇବା ଯୋଗ୍ୟ ରହିବେନି । ଜ୍ୟୋତିର୍ଲିଙ୍ଗ ଏକ ସୁପ୍ରିମ ଅଦୃଶ୍ୟ ବାସ୍ତବତା ଯେଉଁଥିରେ ଶିବ ସୃଷ୍ଟି ହୁଅନ୍ତି । ଶିବଙ୍କ ସେହି ଆବିର୍ଭାବ ସମୟକୁ ଜ୍ୟୋତିର୍ଲିଙ୍ଗ ସ୍ମରଣ କରାଏ । 

ପ୍ରଥମରୁ ୬୪ଟି ଜ୍ୟୋତିର୍ଲିଙ୍ଗ ଥିବା ବିଶ୍ୱାସ କରାଯାଏ । ଏମାନଙ୍କ ମଧ୍ୟରୁ ୧୨ଟି ବିଶେଷ ପବିତ୍ର ସ୍ଥାନ ବୋଲି ମନେ କରାଯାଏ ।  । ସେହି ବାରଟି ସ୍ଥାନ ଶିବଙ୍କର ଭିନ୍ନ ଭିନ୍ନ ନାମରେ ନାମିତ ହୋଇଛି । ସେହି ସ୍ଥାନରେ  ମୂଳ ଠାକୁର ହେଉଛନ୍ତି ଲିଙ୍ଗ ଯାହା ଅସୀମ ସ୍ତମ୍ଭକୁ ବୁଝାଏ ।  ବାରଟି ଜ୍ୟୋତିର୍ଲିଙ୍ଗ ଥିବା ସ୍ଥାନ ଯଥାକ୍ରମେ: ଗୁଜରାଟରେ ଥିବା ସୋମନାଥ ମନ୍ଦିର, ଶ୍ରୀଶୈଲମର ମଲ୍ଲିକାର୍ଜୁନ, ଉଜ୍ଜୟନୀ, ମଧ୍ୟପ୍ରଦେଶର ମହାକାଳେଶ୍ୱର, ମଧ୍ୟପ୍ରଦେଶର ଓଁକାରେଶ୍ୱର, ହିମାଳୟର କେଦାରନାଥ, ମହାରାଷ୍ଟ୍ରର ଭୀମଶଙ୍କର, ବାରାଣସୀର ବିଶ୍ୱନାଥ, ମହାରାଷ୍ଟ୍ରର ତ୍ର୍ୟମ୍ବକେଶ୍ୱର, ଦେଓଘରର ବୈଦ୍ୟନାଥ, ମହାରାଷ୍ଟ୍ରର ଅଉନ୍ଧ ନାଗନାଥ ମନ୍ଦିର, ରାମେଶ୍ୱରର ରାମନାଥ ସ୍ୱାମୀ, ଓ ଅଉରଙ୍ଗାବାଦର ଗ୍ରୀସନେଶ୍ୱର ମନ୍ଦିର ।

ଗୁଜରାଟର ଦାରୁକାବନମ ଜଙ୍ଗଲ ମଧ୍ୟରେ ନାଗେଶ୍ୱର ଜ୍ୟୋତିର୍ଲିଙ୍ଗ ଅବସ୍ଥିତ ।

କିମ୍ବଦନ୍ତୀ 

ଶିବ ପୁରାଣ ଅନୁସାରେ ଭାରତର ଏକ ଜଙ୍ଗଲର ପୁରାତନ ନାମ ହେଉଛି ଦାରୁକବଣ ଯେଉଁଠାରେ ନାଗେଶ୍ୱର ଜ୍ୟୋତିର୍ଲିଙ୍ଗ ଅବସ୍ଥିତ । ଏହି ଦାରୁକବଣ ପୁରାଣ ମାନଙ୍କରେ କାମ୍ୟକବନ, ଦୈତବଣ, ଓ ଦଣ୍ଡକବଣ ଭଳି ବିଭିନ୍ନ ନାମରେ ନାମିତ ହୋଇଛି ।

ଗମନାଗମନ 

ନିକଟବର୍ତ୍ତୀ ଏୟାରପୋର୍ଟ: ଜାମନଗର ଏୟାରପୋର୍ଟ । 
ରେଲ ଷ୍ଟେସନ: ଦ୍ୱାରକା ରେଲ ଷ୍ଟେସନ ଓ ଓଖା ରେଲ ଷ୍ଟେସନ

ଏହା ମଧ୍ୟ ଦେଖନ୍ତୁ 
 Jageshwar
 Aundha Nagnath Temple

ଆଧାର

ବାହ୍ୟ ଲିଙ୍କ
 Nageshvara Jyotirlinga , Indian GK
 Nageswar Archeology
 Nageswar Jyotirlinga Temple(Complete info)

ଗୁଜରାଟର ହିନ୍ଦୁ ମନ୍ଦିର
ଅମରନାଥ ପ୍ରଧାନ (ଜନ୍ମ: ୧୧ ମଇ ୧୯୫୮) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ଅମରନାଥ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୧୯୮୫ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୯ ଭାରତୀୟ ସାଧାରଣ ନିର୍ବାଚନରେ ଅମରନାଥ ୧୫ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ଅମରନାଥ ପ୍ରଧାନ ୧୯୫୮ ମସିହାର ମଇ ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଶ୍ୱନାଥ ପ୍ରଧାନ ଓ ପତ୍ନୀଙ୍କ ନାମ ମୌସୁମୀ ପ୍ରଧାନ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ।

ରାଜନୈତିକ ଜୀବନ 
ଅମରନାଥ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୯ ଭାରତୀୟ ସାଧାରଣ ନିର୍ବାଚନରେ ସେ ପ୍ରସନ୍ନ ଆଚାର୍ଯ୍ୟଙ୍କୁ ହରାଇ ୧୫ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

ଆଧାର 

୧୯୫୮ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ଲୋକ
ଅନୁଗୋଳ ଜିଲ୍ଲାର ଲୋକ
୯ମ ଓଡ଼ିଶା ବିଧାନ ସଭାର ସଭ୍ୟ
୧୧ଶ ଓଡ଼ିଶା ବିଧାନ ସଭାର ସଭ୍ୟ
୧୫ଶ ଲୋକ ସଭା ସଭ୍ୟ
ମୁଖ୍ୟତଃ ରଥଯାତ୍ରା ପୂର୍ବରୁ ଝାଞ୍ଜପିଟା ମଠରେ ଶ୍ରଦ୍ଧାଳୁମାନଙ୍କର ଭିଡ଼ ଲାଗିଥାଏ । ଏହି ମଠକୁ ଆସୁଥିବା ଶ୍ରଦ୍ଧାଳୁମାନେ ମୁଖ୍ୟତଃ ବଙ୍ଗଳା ଭାଷାଭାଷୀ ଲୋକ । ରଥଯାତ୍ରା ପୂର୍ବରୁ ଗୁଣ୍ଡିଚା ମନ୍ଦିରର ସଫେଇ କାର୍ଯ୍ୟ ଏହି ଭକ୍ତମାନଙ୍କ ସ‌ହ ଅନ୍ୟାନ ଭକ୍ତମାନଙ୍କ ସମିଶ୍ରଣରେ ହୋଇଥାଏ । ରଥଯାତ୍ରାର କିଛିଦିନ ପୂର୍ବରୁ ଏହି କାର୍ଯ୍ୟ ହୋଇଥାଏ ବୋଲି ଶ୍ରୀ ଚୈତନ୍ୟ ଚରିତ୍ରରେ ରଚିତ ହୋଇଛି । କୀର୍ତ୍ତନ କରିବା ପାଇଁ ଆସୁଥିବା ଭକ୍ତମାନେ ସେମାନଙ୍କର ଉପକରଣ ସ‌ହ ସେହି ମଠରେ ଅବସ୍ଥନ କରନ୍ତି ଏବଂ ରଥଯାତ୍ରା ସମୟରେ ମହାପ୍ରଭୁ ଜଗନ୍ନାଥଙ୍କ ଆଗରେ ସଂକୀର୍ତ୍ତନ କରନ୍ତି ।  ମଠର ସ୍ୱେଚ୍ଛସେବୀଙ୍କଦ୍ୱାରା ମହାପ୍ରଭୁଙ୍କର ପାଦପ୍ମର ସେବା କରାଯାଏ । ଏହି ସବୁକିଛି ଛଡ଼ା, ମଠଗୁଡ଼ିକ ମଧ୍ୟ ମହାପ୍ରଭୁଙ୍କ ପାଇଁ ନିତ୍ୟ ଖଟଣି ଭୋଗ ଯୋଗାଇଦେବାର ପରମ୍ପରା ରହିଛି ।

ଆଧାର

ହିନ୍ଦୁ ମନ୍ଦିର
ହିନ୍ଦୁ ଧର୍ମ
ଏକ ଭାରତୀୟ  ଅଟେ । ଏହା ହରିଆଣାର fଅରିଦବଦ୍ ଜିଲ୍ଲାରେ ଅବସ୍ଥିତ ।

ଭୌଗଳିକ ଅବସ୍ଥିତି 
 ୨୮.୪୧୨୫ ଉତ୍ତର ଅକ୍ଷାଂଶ ଓ ୭୭.୩୧୯୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି ।

ଜନସଂଖ୍ୟା ଓ ସାକ୍ଷରତା 
୨୦୦୧ ମସିହାର ଭାରତୀୟ ଜନଗଣନା ଅନୁସାରେ,  ସହରର ମୋଟ ଜନସଂଖ୍ୟା ୧୦୫୪୯୮୧ ଅଟେ । ସେଥି ମଧ୍ୟରୁ ୫୫.୦୩% ଜଣ ପରୁଷ ହୋଇଥିବା ବେଳେ ୪୪.୯୭% ଜଣ ନାରୀ ଅଟନ୍ତି । ର ସାକ୍ଷରତା ହାର ୬୮.୫୪% ଅଟେ । ଏହା ଜାତୀୟ ହାରଠାରୁ -୩.୭୦% ପ୍ରତିଶତ କମ ଅଟେ । ସେଥିରୁ ୪୧.୩୩% ପ୍ରତିଶତ ପୁରୁଷ ଓ ୨୭.୨୦% ନାରୀ ଅଟନ୍ତି । ୧୪.୬୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।

ଭାଷା 
ହିନ୍ଦୀ ର ସରକାରୀ ଭାଷା  ଅଟେ ।

ଆହୁରି ପଢନ୍ତୁ

ଆଧାର

ବାହାର ଲିଙ୍କ 

ହରିୟାଣାର ସହର
ବଟ ତିଆରି ଭୌଗଳିକ ପ୍ରସଙ୍ଗ
୧୯୫୪ ଓଡ଼ିଶା ରାଜଭାଷା ଆଇନ (ଇଂରାଜୀ: The Orissa Official Language Act, 1954) ଓଡ଼ିଆ ଭାଷାକୁ "ଓଡ଼ିଶାର ସମସ୍ତ ସରକାରୀ କାମରେ ବ୍ୟବହାର କରିବା" ପାଇଁ ଓଡ଼ିଶା ବିଧାନ ସଭାର ଏକ ଆଇନ ।

ଇତିହାସ 
ଭାରତୀୟ ସମ୍ବିଧାନର ୩୪୫ ଧାରା ଅନୁସାରେ ରାଜ୍ୟ ବ୍ୟବସ୍ଥାପିକା ହିନ୍ଦୀ କିମ୍ବା ଏକ/ଏକାଧିକ ଭାଷା ରାଜ୍ୟର ଶାସନ ନିମନ୍ତେ ସମସ୍ତ ସରକାର କାମରେ ପ୍ରଣୟନ କରିପାରିବେ । ତେବେ ରାଜ୍ୟର ବ୍ୟବସ୍ଥାପିକା କୌଣସି ଭାଷା ପ୍ରଣୟନ କରିବା ଯାଏ ଏହା ସମ୍ବିଧାନ ପ୍ରଣୟନ ହେବା ଆଗରୁ ଚାଲିଥିବା ଭଳି ଇଂରାଜୀ ବ୍ୟବହାର କରିପାରିବେ । ଭାଷା ଭିତ୍ତିରେ ଗଠିତ ହୋଇଥିବା ଭାରତୀୟ ରାଜ୍ୟ ଭାବେ ଓଡ଼ିଶା ପ୍ରଥମ । ତେଣୁ ୧୯୫୪ ଓଡ଼ିଶା ରାଜଭାଷା ଆଇନ ୧୯୫୪ରେ ଲାଗୁହୋଇଥିଲା ।

ବିକାଶ 
ଆଇନ କାର୍ଯ୍ୟକାରୀ ହେବା ସତ୍ତ୍ୱେ ସମସ୍ତ ସରକାରୀ କାମ ଓଡ଼ିଆରେ ହେଉନଥିବାରୁ ଓଡ଼ିଶାର ଲୋକେ ଏହାକୁ ଠିକଭାବେ କାର୍ଯ୍ୟକାରୀ କରିବା ନିମନ୍ତେ ଦାବି କରିଛନ୍ତି । ଆନ୍ଦୋଳକ ଗଜାନନ ମିଶ୍ରଙ୍କ ଆମରଣ ଅନଶନ ଏହି ଦାବିମାନଙ୍କ ମଧ୍ୟରୁ ଅନ୍ୟତମ ।

ମୁଖ୍ୟ ବୈଶିଷ୍ଟ୍ୟ 
୧୯୫୪ ଓଡ଼ିଶା ରାଜଭାଷା ଆଇନ ୧୯୫୪ର ଓଡ଼ିଶା ଆଇନ ୧୪ର ଅନ୍ତର୍ଗତ ଓ ୧୯୫୪ ମସିହା ଅକ୍ଟୋବର ପହିଲାରେ ରାଜ୍ୟପାଳଙ୍କ ଅନୁମୋଦନ ଲାଭ କରିଥିଲା । ତାହାପରେ ଏହି ଆଇନ ସେହି ମାସ ୧୫ ତାରିଖରେ ଓଡ଼ିଶା ଗ୍ୟାଜେଟରେ ପ୍ରକାଶ ପାଇଥିଲା ।

ମୁଖ୍ୟ ବିଭାଗମାନ

୩କ ବିଭାଗ 
୩କ ବିଭାଗ (Section 3A) ୧୯୬୩ କାର୍ଯ୍ୟକାରୀ ଆଇନର ଅନ୍ତର୍ଭୁକ୍ତ । ଏହା ଅନୁସାରେ ଆଇନ ପାଳିକାରେ ଇଂରାଜୀର ବ୍ୟବହାର ବଳବତ୍ତର ରଖିବା ବାବଦରେ ଉଲ୍ଲିଖିତ:

କାର୍ଯ୍ୟକାରୀ 
 ୧୯୬୩ ଓଡ଼ିଶା ରାଜଭାଷା (କାର୍ଯ୍ୟକାରୀ) ବିଲ ଅନୁସାରେ ଓଡ଼ିଶାରେ ଓଡ଼ିଆ ସହିତ ଇଂରାଜୀରେ ଶାସନ ଓ ବ୍ୟବସାୟ ଦେଣନେଣ କାରବାର କରିବାର ବ୍ୟବସ୍ଥା ରହିଛି ।
 ୧୯୮୫ କାର୍ଯ୍ୟକାରୀ ଆଇନ ୧୨ ଅନୁସାରେ ଏହି ଆଇନରେ ଏକ ନୂଆ ଭାଗ ଯୋଡ଼ିହେଲା ।

ଆଧାର 

୧୯୫୪ର ଆଇନ
ଓଡ଼ିଶା ରାଜ୍ୟ ନ୍ୟାୟପାଳିକା
ପର୍ଶୁରାମ ମାଝୀ (ଜନ୍ମ: ୧ ଡିସେମ୍ବର ୧୯୬୧) ଜଣେ ଭାରତୀୟ ରାଜନୀତିଜ୍ଞ । ସେ ଭାରତର ସଂସଦର ତଳ ସଦନ ଲୋକ ସଭାର ୧୩ଶ ଓ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ଓଡ଼ିଶାର ନବରଙ୍ଗପୁର ଲୋକ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ଲୋକ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ ଓ ପରିବାର 
ପର୍ଶୁରାମ ମାଝୀ ୧୯୬୧ ମସିହା ଡିସେମ୍ବର ୧ ତାରିଖରେ ଓଡ଼ିଶାର ନବରଙ୍ଗପୁରଠାରେ ଜନ୍ମଗ୍ରହଣ କରିଥିଲେ । ଶ୍ରୀ ମାଝୀ କୁସୁମ ମାଝୀଙ୍କୁ ବିବାହ କରିଥିଲେ ।

ରାଜନୈତିକ ଜୀବନ 
ପର୍ଶୁରାମ ମାଝୀ ୧୯୯୯ ମସିହା ଭାରତୀୟ ସାଧାରଣ ନିର୍ବାଚନରେ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ନବରଙ୍ଗପୁର ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ ଓ ୧୩ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଏହାପରେ ୨୦୦୪ ଭାରତୀୟ ସାଧାରଣ ନିର୍ବାଚନରେ ସେ ପୁଣିଥରେ ୨ୟଥର ପାଇଁ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ । ୧୯୯୯ ଓ ୨୦୦୪ ମସିହାରେ ପର୍ଶୁରାମ ନବରଙ୍ଗପୁରରୁ ଲୋକ ସଭାକୁ ନିର୍ବାଚିତ ହେବାପରେ ୨୦୦୯ରେ ପ୍ରଦୀପ ମାଝୀଙ୍କଠାରୁ ପରାସ୍ତ ହୋଇଥିଲେ ଏବଂ ୨୦୧୪ରେ ମଧ୍ୟ ପୁଣିଥରେ ନବରଙ୍ଗପୁର ଆସନରୁ ପ୍ରତିଦ୍ୱନ୍ଦିତା କରି ପରାସ୍ତ ହୋଇଥିଲେ ।

ଆଧାର

ବାହାର ଆଧାର 
 Members of Fourteenth Lok Sabha - Parliament of India website

୧୪ଶ ଲୋକ ସଭା ସଭ୍ୟ
୧୩ଶ ଲୋକ ସଭା ସଭ୍ୟ
ଜୀବିତ ବ୍ୟକ୍ତି
୧୯୬୧ ଜନ୍ମ
ଓଡ଼ିଆ ଲୋକ
ନବରଙ୍ଗପୁର ଜିଲ୍ଲାର ଲୋକ
ଦେଶୀ ଗାଈର ଦୁଧ, ଘିଅ, ଦହି, ମହୁ ଓ ଶର୍କରା (ତୁଳସୀ) ଆଦି ପାଞ୍ଚଟି ଦ୍ରବ୍ୟର ମିଶ୍ରଣକୁ ପଞ୍ଚାମୃତ କୁହାଯାଏ । ପଞ୍ଚାମୃତର ମହତ୍ୱ ପଞ୍ଚଗବ୍ୟ ସହ ସମାନ ଅଟେ । ପଞ୍ଚାମୃତ ହିନ୍ଦୁ ସଂସ୍କୃତିରେ ବିଭିନ୍ନ ଧର୍ମକାଣ୍ଡରେ ବ୍ୟବହୃତ ହୁଏ । ଏଥିରେ ଦୁଧ, ଘିଅ, ତୁଳସୀପତ୍ର ତଥା ଗଙ୍ଗାଜଳ ମଧ୍ୟ ମିଶୁଥିବାରୁ ଏହା ଅମୃତ୍ୟ ତୁଲ୍ୟ ହୋଇଥାଏ । ଏ ସଂସାରରେ ଯେତେ ରସାୟନ (ଟନିକ୍) ଅଛି ତା ମଧ୍ୟରେ ପଞ୍ଚାମୃତ ହେଉଛି ଅଳ୍ପ ମୂଲ୍ୟରେ ପ୍ରସ୍ତୁତ ହେଉଥିବା ଅତି ଉତ୍କୃଷ୍ଟ ରସାୟନ । ଏହି ପଞ୍ଚାମୃତ ସକରାତ୍ମକ ଶକ୍ତି ଧାରଣ କରୁଥିବାରୁ ଦେବଦେବୀ ପୂଜା ପୂର୍ବରୁ ସେ ସ୍ଥାନରେ ଏହାକୁ ପ୍ରସ୍ତୁତ କରି ରଖାଯାଏ ।

ଆଧାର 

ହିନ୍ଦୁ ଧର୍ମ
ଶ୍ରୀ ଲୋକନାଥ, ୧୯୬୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରରେ ସାପଙ୍କ ମ‌ହିମା ବିଷୟରେ କିଛି ଦୃଶ୍ୟ ରହିଛି ।

ଅଭିନୟରେ 
ଓଡ଼ିଆ କଥାଚିତ୍ର ‘ଶ୍ରୀ ଲୋକନାଥ’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: 
 ସାମୁଏଲ ସାହୁ (ବାବି)
 ଦୁଃଖୀରାମ ସ୍ୱାଇଁ
 ଅକ୍ଷୟ ମହାନ୍ତି କାଶ୍ୟପ
 ଇନ୍ଦ୍ରଜିତ ଘୋଷ
 ନିତ୍ୟାନନ୍ଦ ମିଶ୍ର
 କମଳ କୁମାରି ମହାପାତ୍ର
 ମଣିମାଳା
 ନିର୍ମଳା
 ସୌମେନ୍ଦ୍ର
 ଉର୍ବଶୀ
 ଶାନ୍ତି

ଗୀତ 

ଏହି କଥାତ୍ରରେ ସଙ୍ଗୀତ ନିର୍ଦ୍ଦେଶନା ଦେଇର୍ଥିଲେ ବାଳକୃଷ୍ଣ ଦାସ ।

ଗୀତ ଗୁଡିକର ସାରଣୀ

ଆଧାର

ଅଧିକ ତଥ୍ୟ 
 

୧୯୬୦ର ଓଡ଼ିଆ କଥାଚିତ୍ର
ଜାତୀୟ ପୁରସ୍କାରପ୍ରାପ୍ତ ଓଡ଼ିଆ କଥାଚିତ୍ର
ବୁଧବାର ମଙ୍ଗଳବାର ଆଉ ଗୁରୁବାର ମଝିରେ ଆସୁଥିବା ଏକ ଦିନ । ବୁଧବାର ସପ୍ତାହର ଚତୁର୍ଥ ଦିନ । ଏହା ମଙ୍ଗଳବାର ପରେ ଏବଂ ଗୁରୁବାର ପୂର୍ବରୁ ଆସିଥାଏ । ଏହି ବୁଧବାର ଦିନଟି ଭଗବାନ ବୁଦ୍ଧଙ୍କ ନାମରେ ନାମିତ ହୋଇଛି ବୋଲି ବିଶ୍ୱାସ କରାଯାଏ । ଜ୍ୟୋତିଷ ଶାସ୍ତ୍ର ଅନୁସାରେ ବୁଧ ନାମକ ଏକ ଗ୍ରହର ନାମ ସହ ଏହାର ନାମ ମଧ୍ୟ ଜଡ଼ିତ ଅଛି ।

ଆଧାର

ବାହାର ତଥ୍ୟ 

ସପ୍ତାହ
ମନୀଷା ଗିରୋତ୍ରା (ଜନ୍ମ ୧୯୬୯) ଜଣେ ଭାରତୀୟ ବ୍ୟବସାୟ କାର୍ଯ୍ୟନିର୍ବାହୀ ଅଟନ୍ତି । ସେ ଏକ ଅଗ୍ରଣୀ ବିଶ୍ୱ ସ୍ୱାଧୀନ ପୁଞ୍ଜି ବିନିଯୋଗ ବ୍ୟାଙ୍କ ଭାରତର ସିଇଓ ଥିଲେ ଏବଂ ଟେକ୍ନୋଲୋଜି ସେବା ସଂସ୍ଥା ମାଇଣ୍ଡଟ୍ରିରେ ପରିଚାଳନା ବୋର୍ଡର ଅଧ୍ୟକ୍ଷ ହୋଇଥିଲେ । ସେ ଭାରତର "ମୋଏଲିସ୍ ଆଣ୍ଡ କମ୍ପାନୀ"ର ମୁଖ୍ୟ ମଧ୍ୟ ଅଟନ୍ତି ।
ମନୀଷା ସେଣ୍ଟ ଷ୍ଟିଫେନ୍ସ କଲେଜରୁ ଅର୍ଥନୀତିରେ ଡିଗ୍ରୀ ହାସଲ କରିଥିଲେ ଏବଂ ଦିଲ୍ଲୀ ସ୍କୁଲ ଅଫ୍ ଇକୋନୋମିକ୍ସରୁ ମାଷ୍ଟର ଡିଗ୍ରୀ ପାଇଁ ସ୍ୱର୍ଣ୍ଣ ପଦକ ପାଇଥିଲେ । 

(ଭାରତର ସିଇଓ) ମନୀଷା ଗିରୋତ୍ରା ମୋଏଲିସ୍ ଇଣ୍ଡିଆର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ଅଟନ୍ତି । ସେ ୧୯୯୮ ମସିହାରେ UBSରେ ଯୋଗ ଦେଇଥିଲେ ଏବଂ ନଭେମ୍ବର ୨୦୧୧ ମସିହାରେ ଇସ୍ତଫା ଦେବା ପୂର୍ବରୁ ଚେୟାରମ୍ୟାନ୍ ତଥା ପରିଚାଳନା ନିର୍ଦ୍ଦେଶକ ପଦ ପର୍ଯ୍ୟନ୍ତ ପହଞ୍ଚିଥିଲେ । ନିକଟରେ ସେ ଭାରତରେ UBSର ସିଇଓ ତଥା ରେସିଡେଣ୍ଟ୍ ହେଡ୍, ନିବେଶ ବ୍ୟାଙ୍କ, ବାଣିଜ୍ୟିକ ବ୍ୟାଙ୍କ, ମାର୍କେଟସ୍, ଇକ୍ୱିଟି ରିସର୍ଚ୍ଚ ଏବଂ ଧନ ପରିଚାଳନା ବିଭାଗ ପରିଚାଳନା କରିଥିଲେ । 

ଗିରୋତ୍ରା ଲଣ୍ଡନ, ANZ Grindlର କର୍ପୋରେଟ୍ ବ୍ୟାଙ୍କରେ ନିଜର ନିବେଶ ବ୍ୟାଙ୍କିଙ୍ଗ କ୍ୟାରିଅର ଆରମ୍ଭ କରିଥିଲେ । ତାଙ୍କୁ ୨୦୧୦ ମସିହାରେ ୟଙ୍ଗ ଗ୍ଲୋବାଲ ଲିଡର ଭାବରେ ବିଶ୍ୱ ଆର୍ଥିକ ମଞ୍ଚଦ୍ୱାରା ସମ୍ମାନିତ କରାଯାଇଥିଲା ।

ଆଧାର

୧୯୬୯ ଜନ୍ମ
ଜୀବିତ ବ୍ୟକ୍ତି
ଭାରତୀୟ ମହିଳା
ବ୍ୟବସାୟରେ ଭାରତୀୟ ମହିଳା
କେଟ୍ଟୁବଳମ ଭାରତର କେରଳ ରାଜ୍ୟରେ ଦେଖିବାକୁ ମିଳୁଥିବା ଏକ ପ୍ରକାର ବୋଇତଘର । ଏ ନଉକାଗୁଡ଼ିକରେ ଛପର ଘରପରି କାଠ ସେଣି ଉପରେ ଛାତ ଥାଏ । ପାରମ୍ପାରିକ କେଟ୍ଟୁବଳମ କେରଳ ପର୍ଯ୍ୟଟନ‌କୁ ଜନ‌ବିଦିତ କରିବା ନିମନ୍ତେ ବ୍ୟବ‌ହାର କରାଯାଇଥାଏ ।

ଶବ୍ଦର ଉତ୍ପତ୍ତି 
ମାଲାୟାଲାମ ଭାଷାରେ "କେଟ୍ଟୁ"ର ଅର୍ଥ "ବାନ୍ଧିବା" ଏବଂ "ବଳମ"ର ଅର୍ଥ "ଡଙ୍ଗା" - ଏହି ଦୁଇ ଶବ୍ଦର ମିଳନରୁ "କେଟ୍ଟୁବଳମ" ଶବ୍ଦର ଉତ୍ପତ୍ତି ।

ନିର୍ମାଣ 
ସ୍ଥାନୀୟ ବଢ଼େଇମାନ‌ଙ୍କଦ୍ୱାରା "ଅଞ୍ଜିଳି କାଠ" ବ୍ୟବ‌ହାର କରି ପ୍ରତ୍ୟେକ କେଟ୍ଟୁବଳମ ପୁରାତନ ବୋଇତ ନିର୍ମାଣ ପଦ୍ଧତି ବ୍ୟବ‌ହାର କରି ତିଆରିକରାଯାଇଥାଏ । ଝୋଟ ଦଉଡ଼ି ବ୍ୟବ‌ହାର କରି କାଠମାନଙ୍କୁ ପରସ୍ପର ସ‌ହ ବମଧାଯାଇଥାଏ ।

ଇତିହାସ
ପୁରାକାଳରୁ କେରଳ ବ୍ୟାକୱାଟରସ ଅଲଗା ଅଲଗା ଆକାର ଓ ପ୍ରକାରର ବୋଇତମାନ ବ୍ୟବ‌ହାର କରାଯାଉଥିଲା । କୁଟାନାଡ଼ ଓ କୋଚିନ ମଧ୍ୟରେ ଚାଉଳ, ମସଲା ଓ ନାନାଦି ବସ୍ତୁର ପରିବ‌ହ‌ନ ନିମନ୍ତେ ଏହି ବୋଇତମାନ ବ୍ୟବ‌ହାର କରାଯାଉଥିଲ । ସେ କାଳରେ ଏହା ତିନି ଦିନ ଲାଗୁଥିଲା । ସାଧାରଣ କେଟ୍ଟୁବଳମମାନ ପାଖାପାଖି ୧୦୦ ଫୁଟ ଲମ୍ବ ଥିଲା ଯେଉଁଥିରେ ପାଖାପାଖି ୩୦ ଟନ ଓଜନର ଭାର ବୋହିପାରୁଥିଲେ ଯାହା ତିନୋଟି ଟ୍ରକ ପରିମାଣର ଓଜନ ବୋହିପାରୁଥିଲେ । ଆଭିଜାତ୍ୟ ପରିବାରଗୁଡ଼ିକ ଏହି ବୋଇତରେ ବସବାସ ମଧ୍ୟ କରୁଥିଲେ ।

ଆଧାର 

କେରଳରେ ପର୍ଯ୍ୟଟନ
ଫାନସ ପୁଞ୍ଜି ଜଣେ ଓଡ଼ିଆ ଆଦିବାସି ମହିଳା । ୧୯୮୫ ମସିହାରେ ନିଜର ୨ ଭୋକିଲା ଛୁଆଙ୍କ ମୁହଁରେ ଦାନା ଦେବା ପାଇଁ ସେ ନିଜର ଦୁଇ ବର୍ଷ ବୟସ୍କା ନଣନ୍ଦକୁ ମାତ୍ର ୪୦ ଟଙ୍କାରେ ବିକ୍ରି କରି ବିଶ୍ୱବ୍ୟାପୀ ଗଣମାଧ୍ୟମର ଶିରୋନାମ ପାଲଟିଥିଲେ ।

ଆଧାର
‌‌‌
ଚେମରା, ଓଡ଼ିଶାର କଳାହାଣ୍ଡି ଜିଲ୍ଲାର କୋକସରା ବ୍ଲକ ଅନ୍ତର୍ଗତ  ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ ।

ଗମନାଗମନ
ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୬୫ କି.ମି. ଦୂରରେ ଅବସ୍ଥିତ ।

ଶିକ୍ଷା
ଏହାର ଅନତି ଦୂରରେ  ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି।

ସଂସ୍କୃତି
ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।

ଆଧାର
 

କଳାହାଣ୍ଡି   ଜିଲ୍ଲା
କଳାହାଣ୍ଡି   ଜିଲ୍ଲାର ଗାଆଁ ଓ ସହର
ଶରତ କୁମାର ସାହୁ, ଜଣେ ଓଡ଼ିଆ ଶିଳ୍ପଦ୍ୟୋଗୀ । ସେ 'ରୁଚି ମସଲା'ର ଜନକ ଏବଂ 'ଓମ ତୈଳ ଓ ଅଟା କଳ'ର ପ୍ରତିଷ୍ଠାତା ।

ଶରତଙ୍କ ପରିବାର, ଏକଦା କଟକର ରାଣୀହାଟଠାରେ ଏକ ଛୋଟ ହୋଟେଲ କରି ଚଳୁଥିଲେ । ସୁସ୍ୱାଦୁ ଖାଦ୍ୟ ପରିବେଷଣ ପାଇଁ ଏହି ହୋଟେଲଟି ଜଣାଶୁଣା ଥିଲା । ୧୯୭୫ ମସିହାରେ ସରକାର କୌଣସି କାରଣ ବଶତଃ ଏହି ହୋଟେଲଟିକୁ ଭାଙ୍ଗି ଦେଇଥିଲେ । ସୁସ୍ୱାଦୁ ଖାଦ୍ୟ ପରଷିବାର ଶରତ ବାବୁଙ୍କ ଇଚ୍ଛା, ପରବର୍ତ୍ତୀ ସମୟର ରୁଚି ମସଲା ଉଦ୍ୟୋଗକୁ ବାଟ କଢେଇଥିଲା । ୧୯୭୬ ମସିହାରେ ମାତ୍ର ୫୦୦୦ଟଙ୍କାର ମୂଳଧନ ସହିତ, ସେ ଓମ ତୈଳ ଓ ଅଟା କଳ ପ୍ରତିଷ୍ଠା କରିଥିଲେ ।  କିଛି ସମୟପରେ, ସେ ଏହି କଳରୁ ମସଲା ଓ ସିମେଁଇ ପ୍ରସ୍ତୁତ କରିବା ଆରମ୍ଭ କରିଥିଲେ । ୧୯୭୮ ମସିହାରେ ବିଜୁ ବାବୁ,  ଶରତ ବାବୁଙ୍କୁ ଏକ କର୍ମଶାଳାରେ ଯୋଗଦେବା ପାଇଁ, ଦକ୍ଷିଣ ଆଫ୍ରିକା ପଠାଇଥିଲେ । ସେଠାରୁ, ସେ ଫୁଡ଼ ପ୍ରୋସେସିଂ ବାବଦରେ କଳାକୌଶଳ ଶିକ୍ଷାଗ୍ରହଣ କରି, ନିଜ ବ୍ୟାପାରରେ ଲଗେଇଲେ ଓ ବହୁ ସଫଳତା ହାସଲ କରିଥିଲେ । ସେହି ଧାରା ଏବେ ମଧ୍ୟ ଅବ୍ୟାହତ ରହିଛି ଓ ଇଟାଲୀ ଏବଂ ଦକ୍ଷିଣ କୋରିଆରୁ କଳାକୌଶଳ ଆସି, କଟକ ଖପୁରିଆସ୍ଥିତ ତାଙ୍କ କାରଖାନାରେ ପାସ୍ତା ତିଆରିରେ ବ୍ୟବହାର କରାଯାଉଛି । ରୁଚି ମସଲା ଏବେ ରାଜ୍ୟ ଓ ଦେଶ ମଧ୍ୟରେ ଆବଦ୍ଧ ନରହି, ବିଦେଶକୁ ମଧ୍ୟ ରପ୍ତାନୀ ହେଉଛି । 

ଶରତ ପିଲାଦିନେ ଜଣେ କବାଡ଼ି ଖେଳାଳି ଥିଲେ ଓ ଓଡ଼ିଶା ଦଳର ଅଧିନାୟକ ମଧ୍ୟ ରହିଥିଲେ । ସେ ଓଡ଼ିଶା କବାଡ଼ି ସଂଘର ସଭାପତି ଭାବରେ ମଧ୍ୟ କାର୍ଯ୍ୟ କରିଛନ୍ତି ।  ଓଡ଼ିଶାର ବିଭିନ୍ନ କ୍ଷେତ୍ରରେ ପ୍ରତିଭାଶାଳୀ ବ୍ୟକ୍ତିତ୍ୱମାନଙ୍କୁ ତାଙ୍କ ଅନୁଷ୍ଠାନ ତରଫରୁ ପ୍ରତିବର୍ଷ 'ରୁଚି ପ୍ରତିଭା ସମ୍ମାନ' ପ୍ରଦାନ କରାଯାଇଥାଏ ।  ତାଙ୍କ ଜୀବନୀକୁ ନେଇ ଶରତ ଶତମ୍ ନାମରେ ଏକ ପୁସ୍ତକ ଲେଖାଯାଇଛି ।

ପୁରସ୍କାର ଓ ସମ୍ମାନ 
 ସ୍ୱାଭିମାନ ସମ୍ମାନ(ଓଡ଼ିଶା ସରକାର) - ୧୯୯୯
 ବିଜୁ ପଟ୍ଟନାୟକ ମେମୋରିଆଲ ସମ୍ମାନ - ୨୦୦୦
 ଶ୍ରେଷ୍ଠ ଶିଳ୍ପଦ୍ୟୋଗୀ ସମ୍ମାନ - ୨୦୦୧,୨୦୦୩,୨୦୦୪,୨୦୦୮
 ଓଡ଼ିଶା ଲିଡରସିପ ଆବାର୍ଡ଼(ଟାଇମ୍ସ ଅଫ ଇଣ୍ଡିଆ) - ୨୦୦୮
 ଓଡ଼ିଶା ଲିଭିଙ୍ଗ ଲିଜେଣ୍ଡ ଆବାର୍ଡ଼ - ୨୦୧୩
 ପ୍ରୟାସ ସମ୍ମାନ - ୨୦୧୪

ଆଧାର 

୧୯୫୦ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ଲୋକ
ଭାରତୀୟ ଉଦ୍ୟୋଗପତି
୧୦୭୯ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୦୭୯
ବଟ ତିଆରି ବର୍ଷ ଲେଖା
୧୪୬୦ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୪୬୦
ବଟ ତିଆରି ବର୍ଷ ଲେଖା
ଚୁମକି ମାଇଁ ଡାର୍ଲିଂ, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଦ୍ୟୁମ୍ନ ଲେଙ୍କା, ପ୍ରଦୀପ କୁମାର ସ୍ୱାଇଁ ଓ ପ୍ରକାଶ କୁମାର ସ୍ୱାଇଁ । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ମୋନାଲିସା ମହାନ୍ତି ଓ ବି. ଚନ୍ଦନ କୁମାର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ସୁଧାଂଶୁ ମୋହନ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ ଆଚାର୍ଯ୍ୟ ଓ ମହାଶ୍ୱେତା ରାୟ । ପ୍ରଦ୍ୟୁମ୍ନ ଲେଙ୍କା, ପିୟାଲି, ପୁଷ୍ପା ପଣ୍ଡା, ତ୍ରିଭୁବନ ପଣ୍ଡା, ମହାପ୍ରସାଦ, ଅଳକା ଶତପଥୀ, ଶୁଭ୍ରାଂଶୁ, ରବି ମିଶ୍ର, ସରୋଜ ଦାସ, ବାଙ୍କୁ, ସୁଶିଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୧ ମସିହାର ମାର୍ଚ୍ଚ ୧୪ ତାରିଖରେ ତରଙ୍ଗ ଟିଭି ଓ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା ।

ଅଭିନୟ

 ସମ୍ବିତ ଆଚାର୍ଯ୍ୟ - ଭବାନୀ ଶଙ୍କର ମହାପାତ୍ର
 ମହାଶ୍ୱେତା ରାୟ - ଚୁମକି
 ପ୍ରଦ୍ୟୁମ୍ନ ଲେଙ୍କା - ଏ.କେ. ମିଶ୍ର
 ପିୟାଲି
 ପୁଷ୍ପା ପଣ୍ଡା
 ତ୍ରିଭୁବନ ପଣ୍ଡା - ବଳିଆ
 ମହାପ୍ରସାଦ କର
 ଅଳକା ଶତପଥୀ
 ଶୁଭ୍ରାଂଶୁ
 ରବି ମିଶ୍ର
 ସରୋଜ ଦାସ
 ବାଙ୍କୁ
 ସୁଶିଲ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅନ୍ତରା ଚକ୍ରବର୍ତ୍ତୀ, ଗୌତମ ଗିରି, କୁଳଦୀପ ପଟ୍ଟନାୟକ, ଜ୍ୟୋତିର୍ମୟୀ ନାୟକ, ଜାଗୃତି ମିଶ୍ର, ଅଭିଜିତ ମଜୁମଦାର ଆଦି କଳାକରମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

୨୦୨୧ର ଓଡ଼ିଆ କଥାଚିତ୍ର‌
ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଅନିରୁଦ୍ଧ ଦୀପ (୧ ଜୁଲାଇ ୧୯୩୦ - ୪ ଜୁଲାଇ ୧୯୯୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର ଏବଂ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଫୁଲବାଣୀ ଓ ବୌଦ୍ଧ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୬୭ ଭାରତୀୟ ସାଧାରଣ ନିର୍ବାଚନରେ ସେ ଫୁଲବାଣୀ ଲୋକ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଲୋକ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ଅନିରୁଦ୍ଧ ଦୀପ ୧୯୩୦ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନିତ୍ୟାନନ୍ଦ ଦୀପ ଓ ପତ୍ନୀଙ୍କ ନାମ ଧୁର୍ମି ଦୀପ ।

ରାଜନୈତିକ ଜୀବନ 
ଅନିରୁଦ୍ଧ ଓଡ଼ିଶା ରାଜନୀତିରେ ପ୍ରଥମେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ପରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ୨ଥର ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ ।

ବିଧାନ ସଭା ସଭ୍ୟ ବିବରଣୀ

ଆଧାର 

୧୯୩୦ ଜନ୍ମ
୧୯୯୦ ମୃତ୍ୟୁ
ଓଡ଼ିଆ ଲୋକ
କନ୍ଧମାଳ ଜିଲ୍ଲାର ଲୋକ
୨ୟ ଓଡ଼ିଶା ବିଧାନ ସଭାର ସଭ୍ୟ
୩ୟ ଓଡ଼ିଶା ବିଧାନ ସଭାର ସଭ୍ୟ
୪ର୍ଥ ଲୋକ ସଭା ସଭ୍ୟ
ମହମ୍ମଦ ବିନ କାସିମ ହେଉଛନ୍ତି ଖ୍ରୀଷ୍ଟୀୟ ଅଷ୍ଟମ ଶତାବ୍ଦୀର ଭାରତର ପ୍ରଥମ ମୁସଲମାନ ଆକ୍ରମଣକାରୀ। ଏ ଖ୍ରୀଷ୍ଟାବ୍ଦ ୭୧୧ରେ ଭାରତ ଆକ୍ରମଣ କରି ସିନ୍ଧୁର ରାଜା ଦହିରଙ୍କୁ ପରାସ୍ତ କରି ଆଲୋର ଓ ବ୍ରହ୍ମଣାବାଦ ଆଦି ନଗରମାନ ଲୁଣ୍ଠନ କରି ସିନ୍ଧୁ ଅଧିକାର କଲେ। ପ୍ରୋଥେରା ସାହେବଙ୍କ ଇତିହାସମତେ ଏହାଙ୍କର ବଂଶଧରମାନେ ସୌବୀର ନାମକ କ୍ଷତ୍ରିୟମାନଙ୍କଦ୍ୱାରା ୭୬୦ ଖ୍ରୀଷ୍ଟାବ୍ଦରେ ଭାରତରୁ ବିତାଡ଼ିତ ହେଲେ।

ସାମ୍ରାଜ୍ୟ

ଆଧାର

ବାହାର ଫଟୋ
 Online Version of the Chach Nama, Last accessed 3 September 2007
 Online Version of the History of the Rise of Mahommedan Power in India by Ferishta, "MAHOMED KASIM.", Last accessed 12 September 2007
Religion and Society in Arab Sind By Derryl N. Maclean

ଇତିହାସ
୬୯୫ ଜନ୍ମ
୭୧୫ ମୃତ୍ୟୁ
‌ନିଗାର ଖାନ‌ (ଜନ୍ମ:୧୯୭୮/୧୯୭୯) ଜଣେ ଭାରତୀୟ ଦୂରଦର୍ଶନ ଅଭିନେତ୍ରୀ ଯିଏକି ମୁଖ୍ୟତଃ ଖଳ ଚରିତ୍ରରେ ଅଭିନୟ କରନ୍ତି । ସେ ଅଭିନେତ୍ରୀ ଗୌହର ଖାନଙ୍କ ବଡ଼ ଭଉଣୀ ।

ଅଭିନୟ ଜୀବନ
୨୦୦୮ରେ ନିଗାର ଦୂରଦର୍ଶନର ଏକ ନୃତ୍ୟ ଭିତ୍ତିକ କାର୍ଯ୍ୟକ୍ରମ ‌ଏକ ଖିଲାଡ଼ି ଏକ ହସିନା‌ରେ ଭାଗନେଇଥିଲେ ।

୨୦୧୧ରେ ଏକ  ଦୂରଦର୍ଶନ କାର୍ଯ୍ୟକ୍ରମ ‌ଦ ଖାନ ଷିଷ୍ଟରସ୍‌ରେ ଗୌହର ଏବଂ ନିଗାର ଏକାଠି କାର୍ଯ୍ୟ କରିଥିଲେ । ସେହିବର୍ଷ ସେ ଏକ ଦୂରଦର୍ଶନ କାର୍ଯ୍ୟକ୍ରମ ‌ସଚ୍ କା ସାମ୍‌ନା‌ର ଦ୍ୱିତୀୟ ସଂସ୍କରଣରେ ଅଭିନୟ କରିଥିଲେ । ଅନ୍ୟ ଏକ କାର୍ଯ୍ୟକ୍ରମ ‌ଲଭ୍ ଷ୍ଟୋରୀ‌ର ଉପସ୍ଥାପକ ଭାବରେ ମଧ୍ୟ ସେ କାର୍ଯ୍ୟ କରିଥିଲେ ।

ଏହା ପରେ ସେ ଅନେକ ଦୂରଦର୍ଶନ କାର୍ଯ୍ୟକ୍ରମରେ ଅଭିନୟ କରିଥିଲେ । ତାଙ୍କ ଅଭିନୀତ କିଛି କାର୍ଯ୍ୟକ୍ରମ ହେଲା: ‌ୱେଲ୍‌କମ୍ – ବାଜି ମେହମାନ୍ ନବାଜୀ କି,, ଗୌତମ ବୁଦ୍ଧ, ବିଗ୍ ବସ୍ ୮, ବାଲ୍ ବୀର୍ ।

ନିଜସ୍ୱ ଜୀବନ
ନିଗାର ତାଙ୍କର ପାକିସ୍ତାନୀ ବ୍ୟବସାୟୀ ବନ୍ଧୁ ଖାୟମ୍ ସେଖ୍‌ଙ୍କୁ ୨୩ ଜୁଲାଇ ୨୦୧୫ରେ ଦୁବାଇରେ ବିବାହ କରିଥିଲେ ।

ଅଭିନୟ
 ୨୦୦୨: ଲିପ୍‌ଷ୍ଟିକ୍ (ଧାରାବାହିକ)
  ୨୦୦୩: ପ୍ରତିମା
  ୨୦୦୪-୨୦୦୫: ହମ୍ ଦୋ ହୈଁ ନା
  ୨୦୦୫-୨୦୦୬: ଇଣ୍ଡିଆ କଲିଙ୍ଗ୍
  ୨୦୦୬: କସମ୍ ସେ
  ୨୦୦୮: ଏକ୍ ଖିଲାଡ଼ି ଏକ୍ ହସୀନା
  ୨୦୦୯: ମିଷ୍ଟର ଆଣ୍ଡ ମିସେସ୍ କରଣ ଜୋହର (ଡ୍ରାମା)
  ୨୦୦୯: ୟେସ୍ ବସ୍ (ଧାରାବାହିକ)
  ୨୦୦୯-୨୦୧୦: ମିତ୍‌ୱା ଫୁଲ୍ କମଲ୍ କେ
  ୨୦୧୦: ସାଜନ୍ ଘର୍ ଯାନା ହୈଁ
  ୨୦୧୦: କମେଡ଼ି ସର୍କସ୍ ୨୦-୨୦
  ୨୦୧୧: ଦ ଖାନ ଷିଷ୍ଟରସ୍‌
  ୨୦୧୨: ସଚ୍ କା ସାମ୍‌ନା (୨ୟ ସଂସ୍କରଣ)
  ୨୦୧୨: ସପ୍ନୋ କେ ଭୱର ମେଁ
  ୨୦୧୨: ଲଭ୍‌ଷ୍ଟୋରୀ- ଉପସ୍ଥାପିକା
  ୨୦୧୩: ‌ୱେଲ୍‌କମ୍ – ବାଜି ମେହମାନ୍ ନବାଜୀ କି
  ୨୦୧୩: ଯାନେ ଭି ଦୋ
  ୨୦୧୩: ହୋଙ୍ଗେ ଯୁଦା ନା ହମ୍
 ୨୦୧୩: ସାବିତ୍ରୀ (ଧାରାବାହିକ)
 ୨୦୧୩: ବୁଦ୍ଧ (ଧାରାବାହିକ)
  ୨୦୧୩: କମେଡ଼ି ନାଇଟ୍‌ସ୍ ଉଇଥ୍ କପିଲ୍
  ୨୦୧୪: ତାରକ୍ ମେହଟା କା ଉଲ୍‌ଟା ଚଷ୍‌ମା
 ୨୦୧୪: ମେଁ ନା ଭୁଲୁଙ୍ଗି
 ୨୦୧୪: ବିଗ୍ ବସ୍ ୮
 ୨୦୧୬: ବାଲ୍ ବୀର୍

ଆଧାର

ଅଧିକ ତ‌ଥ୍ୟ

୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଜୀବିତ ବ୍ୟକ୍ତି
ହିନ୍ଦୀ କଥାଚିତ୍ର ଅଭିନେତ୍ରୀ
ଗ୍ରାଣ୍ଡ ହୋଟେଲ କାଠମାଣ୍ଡୁ ନେପାଳର କାଠମାଣ୍ଡୁ ସହରରେ ଅବସ୍ଥିତ ଏକ ହୋଟେଲ।, ଏହା ନଗରର ପଶ୍ଚିମ ଭାଗରେ ତାଚାଚଳର ରେଡ଼ କ୍ରସ ପଥରେ କାଠମାଣ୍ଡୁ ଯାନ୍ତ୍ରିକ ମହାବିଦ୍ୟାଳୟ ନିକଟରେ ଅବସ୍ଥିତ। ଏହା ଏକ ଶ୍ୱେତ ଓ ଲୋହିତ ବର୍ଣର କୋଠା ଓ ନେପାଳର ସର୍ବୋଚ୍ଚ ହୋଟେଲ। ହୋଟେଲରେ ୯୧ଟି କୋଠରୀ ଓ ୭ଟି ଅନ୍ୟାନ୍ୟ ବ୍ୟବସ୍ଥା ରହିଛି।

ଆଧାର

ବାହାର ଲିଙ୍କ 
 ମୂଳ ସାଇଟ

କାଠମାଣ୍ଡୁର ହୋଟେଲ
ଭାରିଆଣ୍ଟ କ୍ରୁଜଫେଲ୍ଟ-ଜାକୋବ ଡିଜିଜ (ଇଂରାଜୀ ଭାଷାରେ Variant Creutzfeldt–Jakob disease/ vCJD) ଏକ ପ୍ରକାର ମସ୍ତିଷ୍କ ବେମାରୀ (brain disease) ଯାହା ଟ୍ରାନ୍ସମିସିବ୍ଲ ସ୍ପୋଞ୍ଜିଫର୍ମ ଏନ‌କେଫାଲୋପାଥି (transmissible spongiform encephalopathy) ପରିବାରର ରୋଗ । ଏ ରୋଗରେ ସାଧାରଣତଃ ମାନସିକ ସମସ୍ୟା (Psychiatric problems), ବ୍ୟବ‌ହାରିକ ପରିବର୍ତ୍ତନ, ଯନ୍ତ୍ରଣାଦାୟକ ସମ୍ବେଦନ ଇତ୍ୟାଦି ଲକ୍ଷଣମାନ ଦେଖାଯାଆନ୍ତି । ସଂସ୍ପର୍ଷ ଓ ଲକ୍ଷଣ ଆରମ୍ଭର ସମୟ ସଠିକ ଭାବରେ ସ୍ପଷ୍ଟ ହୋଇନଥିଲେ ମଧ୍ୟ ବର୍ଷ ବର୍ଷ ଲାଗିପାରେ । ଲକ୍ଷଣ ପ୍ରକାଶ ପାଇବା ପରେ ୧୩ ମାସ ଆୟୁଷ (life expectancy) ରହିପାରେ ।

ପ୍ରିଅନ (prions), ଏକ ମିସଫୋଲ୍ଡେଡ ପ୍ରୋଟିନ ଯୋଗୁ ଏହି ରୋଗ ହୁଏ । ବୋଭାଇନ ସ୍ପୋଞ୍ଜିଫର୍ମ ଏନ‌କେଫାଓପାଥି ରୋଗ‌ଗ୍ରସ୍ତ ଗୋମାଂସ ଖାଇବା (bovine spongiform encephalopathy) ଯୋଗୁ ରୋଗ ବ୍ୟାପିଥାଏ । ଏକ ନିର୍ଦ୍ଦିଷ୍ଟ ଜେନେଟିକ ସମ୍ବେଦନଶୀଳତା (genetic susceptibility) ଯୋଗୁ ଏ ରୋଗ ହେଉଥିବା ବିଶ୍ୱାସ କରାଯାଏ । 
ପ୍ରଦୂଷିତ ଅପରେଶନ ଉପକରଣ ବା ରକ୍ତ ଉପଜ ଯୋଗୁ ମଧ୍ୟ ବ୍ୟାପେ । କେତେକ ମାନ‌ଦଣ୍ଡ ଅନୁସାରେ ସନ୍ଦେହ କରାଯିବା ପରେ ରୋଗ ନିର୍ଣ୍ଣୟ କରାଯାଏ । କ୍ରୁଜଫେଲ୍ଟ-ଜାକୋବ ଡିଜିଜ ରୋଗଠାରୁ ଏହା ଏକ ପୃଥକ୍ ରୋଗ ଯଦିଓ ଉଭୟ ରୋଗ ପ୍ରିଅନ ପ୍ରୋଟିନ ଯୋଗୁ ହୁଏ ।
 

ସ‌ହାୟକ ଯତ୍ନ (Supportive care) ଚିକିତ୍ସା କରାଯାଏ । ସନ ୨୦୧୨ ସୁଦ୍ଧା ସଂଯୁକ୍ତ ରାଷ୍ଟ୍ରରେ ୧୭୦ ରୋଗୀ ଚିହ୍ନଟ ହୋଇଥିଲେ ଓ ପୃଥିବୀର ଅନ୍ୟ ସ୍ଥାନରେ ୫୦ଟି କେଶ୍ ଚିହ୍ନଟ ହୋଇଥିଲା । ସନ ୨୦୦୦ ପରଠାରୁ ଏ ରୋଗ କମିଯାଇଛି ।   ୩୦ ବର୍ଷରୁ କମ୍ ବୟସ୍କ ଲୋକଙ୍କୁ ଏ ରୋଗ ହୁଏ ।  
ସନ ୧୯୯୬ରେ ଏଡିନବର୍ଗ, ସ୍କଟଲ୍ୟାଣ୍ଡରେ (Edinburgh) ପ୍ରଥମେ ଚିହ୍ନଟ ହୋଇଥିଲା ।

ଏହା ମଧ୍ୟ ଦେଖନ୍ତୁ
Jonathan Simms person who died from vCJD

ଆଧାର

ଚିକିତ୍ସା ବିଜ୍ଞାନ
ଷ୍ଟାଟିନ, (ଯାହାକି ଇଂରାଜୀ ଭାଷାରେ  ଏଚଏମ‌ଜି-ସିଓଏ ରେଡକ୍ଟେଜ୍ ଇନହିବିଟର (HMG-CoA ଭାବରେ ମଧ୍ୟ ଜଣାଶୁଣା) ଏକ ଔଷଧ ଯାହା ମୁଖ୍ୟତଃ ଉଚ୍ଚ ରକ୍ତ କୋଲେଷ୍ଟେରଲ ଏବଂ ହୃଦରୋଗ ପାଇଁ ବ୍ୟବହୃତ ହୁଏ |  ଉଚ୍ଚ ସଙ୍କଟରେ ଥିବା ପ୍ରତିଷ୍ଠିତ ହୃଦରୋଗୀଙ୍କର ହୃଦରୋଗକୁ ରୋକିବା ପାଇଁ ଏହା ବ୍ୟବହୃତ ହୁଏ |   ଏହି ଔଷଧ ପାଟିରେ ନିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, କୋଷ୍ଠକାଠିନ୍ୟ ଏବଂ ପେଟ ବ୍ୟଥା ହୁଏ |  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ରାବଡୋମାୟୋକାଇସିସ, ଯକୃତ ସମସ୍ୟା ଏବଂ ମଧୁମେହ ରୋଗ ହୋଇପାରେ |   ଗର୍ଭାବସ୍ଥା କିମ୍ବା ସ୍ତନ୍ୟପାନ ସମୟରେ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ |  ସେମାନେ ଏଚଏମଜି-ସିଓଏ ରିଡକ୍ଟେଜ ଏନ୍ଜାଇମ୍‌କୁ  (HMG-CoA ରେଡକ୍ଟେଜ୍କୁ ) ପ୍ରତିରୋଧ କରିବା ଫଳରେକୋଲେଷ୍ଟ୍ରୋଲ୍ ଏବଂ ଟ୍ରାଇଗ୍ଲିସେରାଇଡ୍ ଉତ୍ପାଦନ ହ୍ରାସ କରିଥାଏ | 

ଷ୍ଟାଟିନ୍ ୧୯୭୧ ମସିହାରେ ଆବିଷ୍କୃତ ହୋଇ ୧୯୮୭ ମସିହାରେ ଚିକିତ୍ସାରେ ବ୍ୟବହାର କରାଯାଇଥିଲା।   ଅନେକ ଷ୍ଟାଟିନ୍ ଜେନେରିକ ନାମରେ ଉପଲବ୍ଧ ଏବଂ ଅପେକ୍ଷାକୃତ ଶସ୍ତା ଅଟେ।  ସେଗୁଡ଼ିକ ସାଧାରଣ କୋଲେସ୍ଟେରଲ-ହ୍ରାସକାରୀ ଔଷଧ |  ୨୦୧୮ ମସିହାରେ ଆଟୋରଭାସ୍ଟିନ (atorvastatin) ଔଷଧ ଯୁକ୍ତରାଷ୍ଟ୍ରରେ ସର୍ବାଧିକ ପ୍ରେସକ୍ରିପସନ କରାଯାଇଥିବା ଔଷଧ ଥିଲା ଓ ସିମଭାଷ୍ଟାଟିନ୍ ଦଶମ ସର୍ବାଧିକ ପ୍ରେସକ୍ରିପସନ କରାଯାଇଥିବା ଔଷଧ ଥିଲା |

ଆଧାର 

ଚିକିତ୍ସା ବିଜ୍ଞାନ
Translated from MDWiki
ସୁବେଦାର ମେଜର ସଞ୍ଜୟ କୁମାର ପିଭିସି (ଜନ୍ମ: ୩ ମାର୍ଚ୍ଚ ୧୯୭୬ ) ଭାରତୀୟ ସେନାରେ ଜଣେ ଜୁନିଅର କମିଶନ ଅଫିସର ଏବଂ ଭାରତର ସର୍ବୋଚ୍ଚ ସେନା ପୁରସ୍କାର ପରମ ବୀର ଚକ୍ର ପ୍ରାପ୍ତକର୍ତ୍ତା ଅଟନ୍ତି ।

ପ୍ରାରମ୍ଭ ଜୀବନ
ସଞ୍ଜୟ କୁମାର ହିମାଚଳ ପ୍ରଦେଶର ବିଳାସପୁର ଜିଲ୍ଲାର କାଲୋଲ ବକେନରେ ଜନ୍ମଗ୍ରହଣ କରିଥିଲେ । ସେନାରେ ଯୋଗଦେବା ପୂର୍ବରୁ ସେ ନୂଆ ଦିଲ୍ଲୀରେ ଟ୍ୟାକ୍ସି ଡ୍ରାଇଭର ଭାବରେ କାର୍ଯ୍ୟ କରିଥିଲେ । ଶେଷରେ ସେନାରେ ଯୋଗଦେବାକୁ ମନୋନୀତ ହେବା ପୂର୍ବରୁ ତାଙ୍କ ଆବେଦନକୁ ତିନିଥର ପ୍ରତ୍ୟାଖ୍ୟାନ କରାଯାଇଥିଲା ।

ସେନା ବୃତ୍ତି
ଜୁଲାଇ ୪ ଏବଂ ୫ରେ କାର୍ଗିଲର ମସ୍କୋ ଭ୍ୟାଲି ପଏଣ୍ଟ ୫୮୭୫ରେ ଫ୍ଲାଟ ଟପ ଉପରେ ସଂଜୟ କୁମାରଙ୍କୁ ୧୧ ଜଣ ସାଥୀଙ୍କ ସହ ନିୟୋଜିତ କରାଯାଇଥିଲା । ଏଠାରେ ଶତ୍ରୁମାନେ ପାହାଡ ଉପରୁ ଆକ୍ରମଣ କରୁଥିଲେ । ଏହି ଦଳର ୧୧ ଜଣ ସାଥୀଙ୍କ ମଧ୍ୟରୁ ଦୁଇଜଣ ସହିଦ ହୋଇଥିବାବେଳେ ଆଠ ଜଣ ଗୁରୁତର ଆହତ ହୋଇଥିଲେ । ସଂଜୟ କୁମାର ମଧ୍ୟ ରାଇଫଲ ସାହାଯ୍ୟରେ ଶତ୍ରୁମାନଙ୍କୁ କଡ଼ା ମୁକାବିଲା କରୁଥିଲେ କିନ୍ତୁ କିଛି ସମୟପରେ ସଞ୍ଜୟ କୁମାରଙ୍କ ରାଇଫଲରେ ଗୁଳି ଶେଷ ହୋଇଯାଇଥିଲା । ଏହି ସମୟରେ ସଂଜୟ କୁମାର ମଧ୍ୟ ତିନିଟି ଗୁଳି; ଗୋଡ଼ରେ ଦୁଇଟି ଏବଂ ତାଙ୍କ ପିଠିରେ ଗୋଟିଏ ଖାଇ ଆଘାତ ପାଇଥିଲେ । ଶେଷରେ ସଞ୍ଜୟ କୁମାର ଆହତ ହୋଇଥିଲେ ।

ଏଭଳି ପରିସ୍ଥିତିର ଗମ୍ଭୀରତାକୁ ଦେଖି ରାଇଫଲମ୍ୟାନ ସଂଜୟ କୁମାର ନିଷ୍ପତ୍ତି ନେଇଥିଲେ ଯେ, ସ୍ଥାନକୁ ହଠାତ୍ ଆକ୍ରମଣଦ୍ୱାରା ନୀରବ କରିଦିଆଯାଉ । ଏହି ଉଦ୍ଦେଶ୍ୟରେ ସଂଜୟ ହଠାତ୍ ସେହି ସ୍ଥାନ ଉପରେ ଆକ୍ରମଣ କରି ତିନି ଶତ୍ରୁ ସୈନିକଙ୍କୁ ମୁହାଁମୁହିଁ ମୁକାବିଲାରେ ହତ୍ୟା କରିଥିଲେ ଏବଂ ଅଗ୍ନିଶିଖାକୁ ଆୟତ୍ତ କରି ଅନ୍ୟ ସ୍ଥାନକୁ ଚାଲିଗଲେ । ଏହି ଏନକାଉଣ୍ଟରରେ ସଞ୍ଜୟ ନିଜେ ଲହୁ-ଲୁହାଣ ହୋଇଥିଲେ, କିନ୍ତୁ ନିଜ ପକ୍ଷକୁ ଖାତିର ନକରି ସେ ଶତ୍ରୁ ଉପରେ ଆକ୍ରମଣ କରିଥିଲେ । ସଞ୍ଜୟ କୁମାର ମଧ୍ୟ ସେହି ବନ୍ଧୁକକୁ ଧରି ଶତ୍ରୁକୁ ହଟାଇବା ଆରମ୍ଭ କରିଥିଲେ । ହଠାତ୍ ଆକ୍ରମଣ ହେତୁ ଶତ୍ରୁ ଭୟଭୀତ ହୋଇ ପଳାଇଥିଲେ ।

ସଞ୍ଜୟଙ୍କର ଏହି କୀର୍ତ୍ତିମାନ ଦେଖି ତାଙ୍କ ଦଳର ଅନ୍ୟ ସୈନିକମାନେ ବହୁତ ଉତ୍ସାହିତ ହୋଇ ଅତି ଚତୁରତାର ସହିତ ଅନ୍ୟ ଶତ୍ରୁମାନଙ୍କ ଉପରେ ଆକ୍ରମଣ କରିଥିଲେ । ଆହତ ହେବା ସତ୍ତ୍ୱେ ପାକିସ୍ତାନୀମାନଙ୍କୁ ସମ୍ପୂର୍ଣ୍ଣ ରୂପେ ନମାରିବା ପର୍ଯ୍ୟନ୍ତ ସଂଜୟ କୁମାର ଶତ୍ରୁ ସହିତ ଯୁଦ୍ଧ ଜାରି ରଖିଥିଲେ ।

ଫେବୃଆରୀ ୨୦୨୨ ମସିହାରେ, ସେ ସୁବେଦାର ମେଜର ପଦବୀ ହାସଲ କରିଥିଲେ ।

ପୁରସ୍କାର ଏବଂ ପଦକ
ତାଙ୍କ ବୃତ୍ତି ସମୟରେ ତାଙ୍କୁ ଅପରେସନ ବିଜୟରେ ତାଙ୍କର ଭୂମିକା ପାଇଁ ତାଙ୍କୁ ପରମ ବୀର ଚକ୍ର (ସ୍ୱାଧୀନତା ଦିବସ ୧୯୯୯) ସହିତ ପୁରସ୍କୃତ କରାଯାଇଥିଲା ।

ବିବାଦ
୨ ଜୁଲାଇ ୨୦୧୪ ମସିହାରେ, କୁମାର ନାଏବ ସୁବେଦାରଙ୍କୁ ପଦୋନ୍ନତି ଦେଇ ଭାରତୀୟ ସେନାର ଜୁନିଅର କମିଶନ ଅଫିସର (JCO) ହୋଇଥିଲେ । ୨୦୦୮ ମସିହାରେ ହାଭିଲଦାର ପଦବୀରୁ ଲାନ୍ସ ନାଏକଙ୍କୁ ପଦୋନ୍ନତି ଦିଆଯିବା ପରେ କୁମାରଙ୍କ ପଦୋନ୍ନତି ସେନାରେ ଏକ ପ୍ରସଙ୍ଗ ପାଲଟିଥିଲା, ପରେ ଉଚ୍ଚ ପଦାଧିକାରୀଙ୍କ ହସ୍ତକ୍ଷେପ ପରେ ଏହି ପ୍ରସଙ୍ଗ ବନ୍ଦ ହୋଇଯାଇଥିଲା । ଏହାସହ ଏହା ମଧ୍ୟ କୁହାଯାଇଛି ଯେ ସେନାରେ ସାହସିକତା ପୁରସ୍କାର ପ୍ରାପ୍ତ ବ୍ୟକ୍ତିଙ୍କ ପାଇଁ କୌଣସି ପଦୋନ୍ନତି ନାହିଁ ଏବଂ ୟୁନିଟରେ ଥିବା ସାଥୀ ସୈନିକମାନଙ୍କ ସହିତ ସେମାନଙ୍କର ବୟସ୍କତା ଅନୁଯାୟୀ ପଦୋନ୍ନତି ପାଇଛନ୍ତି ।

ଲୋକପ୍ରିୟ ସଂସ୍କୃତିରେ
ସଂଜୟ କୁମାର ଏବଂ ତାଙ୍କ ସାଥୀମାନେ କାର୍ଗିଲ ଯୁଦ୍ଧ ଉପରେ ଆଧାରିତ ୨୦୦୩ ମସିହାର ସର୍ବଶ୍ରେଷ୍ଠ ଚଳଚ୍ଚିତ୍ର ଏଲଓସି କାର୍ଗିଲରେ ଚିତ୍ରିତ ହୋଇଥିଲେ । ଏହି ସିନେମାରେ ସଂଜୟ କୁମାରଙ୍କ ଭୂମିକାରେ ଅଭିନେତା ସୁନୀଲ ଶେଟ୍ଟୀ ଅଭିନୟ କରିଛନ୍ତି ।

ଆଧାର

ପରମ ବୀର ଚକ୍ର ସମ୍ମାନିତ
୧୯୭୬ ଜନ୍ମ
ଜୀବିତ ବ୍ୟକ୍ତି
ଭାରତୀୟ ସଶସ୍ତ୍ର ସେନା